Brūss Lī
Li Džeņfaņs (ķīniešu: 李振藩, piņjiņs: Lǐ Zhènfān; dzimis 1940. gada 27. novembrī, miris 1973. gada 20. jūlijā), labāk pazīstams kā Brūss Lī (angļu: Bruce Lee) bija ķīniešu cīņas meistars un aktieris. Viņš tiek uzskatīts par vienu no ietekmīgākajiem 20. gadsimta cīņas meistariem, viņš ir 20. gadsimta kultūras ikona. Slavu viņš ieguva ar filmām The Big Boss (1971), Fist of Fury (1972), Way of the Dragon (1972), Enter the Dragon (1973), un The Game of Death (1978).